Bibliotheca Publica Bambergensis

Bibliotheca Publica Bambergensis (Theodisce Staatsbibliothek Bamberg) est bibliotheca Rei Publicae Liberae Bavariae potissimum humaniorum literarum studiis inserviens. Condita est Bambergae in Franconia Superiore anno 1803. Sedes bibliothecae est Palatium Novum apud cathedralis ecclesiae aream.

 Librorum copiae 
Inter libros huius bibliothecae praestantissimos  codices manu scripti excellunt, quos Henricus II imperator ecclesiae Bambergensi a se anno 1007 fundatae dono obtulit. Isti libri digitali modo redditi et in interreti divulgati sunt. Antiquissima sunt fragmenta codicis Liviani saeculo quinto exarati et integer saeculi sexti codex opera quaedam Sancti Hieronymi et Sancti Augustini continens. Tres codices ab Ordine Educationis Scientiae Culturaeque Consociationis Nationum in indicem cui titulus est Memoria mundi relati sunt.

Numerus codicum manu exaratorum 6400 exemplarium, numerus librorum impressorum  voluminum excedit, inter quae circiter mille codices medii aevi nec non et circiter 3600 incunabulorum typographiae prae ceteris memoranda sunt. 1650 fere scripta periodica continuo acquiruntur..

Anno 1987, Bibliothecae Publicae Bambergensi omnium librorum in Franconia Superiore typis excussorum exemplar unum accipiendi ius concessum est.

 Notae 

 Nexus externi 

 Situs interretialis officialis 
 Situs interretialis officialis 
 Catalogus bibliothecae 
 Catalogus bibliothecae 
 Situs interretialis manuscriptorum ab Henrico II imperatore ecclesiae Bambergensi dono datorum 
 Situs interretialis manuscriptorum ab Henrico II imperatore ecclesiae Bambergensi dono datorum 
 Situs interretialis cimeliorum Bibliothecae Publicae Bambergensis 

!
Categoria:Constituta 1803